На працягу некалькіх гадоў Святлана Ільінічна прымала ўдзел у апрабацыі абласнога творчага праекта “Укараненне мадэлі фарміравання метапрадметных кампетэнтнасцей школьнікаў ва ўмовах інфарматызацыі адукацыі”. Нягледзячы на тое, што афіцыйна праект завершаны, асноўнымі яго ідэямі, палажэннямі і прынцыпамі яна працягвае кіравацца і сёння. Паглыбленае вывучэнне гэтага пытання дазволіла ёй сістэматызаваць і ўдасканаліць методыку выкладання. Асноўным элементам работы навучэнцаў становіцца асваенне дзейнасці (вучэбна-даследчай, пошукава-канструктарскай, творчай і інш.). Фактычныя веды школьнікі набываюць у працэсе работы над задачамі, арганізаванымі ў мэтазгодную і эфектыўную сістэму. Паралельна з асваеннем дзейнасці падлетак фармулюе сваю сістэму каштоўнасцей, якая падтрымліваецца соцыумам. З пасіўнага спажыўца ведаў навучэнец становіцца актыўным суб’ектам адукацыйнай дзейнасці. Такім чынам, на сваіх уроках Святлана Ільінічна стварае ўмовы для фарміравання гуманнай, фізічна і духоўна здаровай асобы, якая валодае інтэлектуальнымі і пазнавальнымі патрэбамі, падрыхтавана да жыцця ў сучасным свеце.